Държавен вестник, бр. 19, 2015 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  19
2. да има висше образование с професи-
онално направление в една или сходна на 
посочените области/специалности по чл. 7, 
ал. 2, т. 1.
(3) Процедурата за избор по ал. 1 и 2 старти-
ра след отправена публична покана от минис-
търа или оправомощено от него длъжностно 
лице чрез интернет страницата на МОСВ и 
обява в един централен всекидневник. 
(4) Поканата по ал. 3 съдържа срок, в който 
да постъпят заявленията за участие във ВЕЕС, 
списък на документите, които следва да се 
представят, сроковете по процедурата и адреса 
за кореспонденция, в т.ч. електронен адрес. 
(5) Неправителствени организации, отгова-
рящи на критериите по ал. 1, и представителят 
на НПО, отговарящ на критериите по ал. 2, 
изразяват писмено желание да участват в 
състава на ВЕЕС чрез подаване на заявление 
за участие в процедурата за избор на НПО 
и представители на НПО до министъра в 
деловодството на МОСВ, по пощата или по 
електронен път с електронен подпис в срока 
по ал. 4.
(6) Към заявлението се прилагат следните 
документи:
1. документи за НПО:
а) копие от устав/учредителен акт; 
б) удостоверение за вписване в централния 
регистър на юридическите лица с нестопанска 
цел към Министерството на правосъдието за 
осъществяване на дейност в обществена полза;
в) информация за осъществяваната дейност 
в областта на околната среда през последните 
3 години, подписана от представляващия НПО;
2. документи за НПО представител:
а) писмена декларация от НПО за пред-
ставителя, номиниран за участие в състава 
на ВЕЕС;
б) писмена декларация от номинирания 
представител за съгласие за участие в състава 
на ВЕЕС;
в) автобиография;
г) документи, удостоверяващи обстоятел-
ствата по ал. 2.
(7) Документите по ал. 6 се разглеждат от 
комисия, назначена със заповед на министъра 
или оправомощено от него длъжностно лице.
(8) Комисията извършва преглед на доку-
ментите за съответствието им с изискванията 
по ал. 1, 2 и 6 и съставя протокол с допуснатите 
за участие в избора НПО и номинираните от 
тях НПО представители.
(9) След приключване работата на ко-
мисията министърът или оправомощено от 
него длъжностно лице уведомява всички 
кандидатстващи НПО за допускането им/
недопускането им за участие в процедурата 
за избор и публикува списък с допуснатите/
недопуснатите за участие в избора НПО и 
номинираните от тях НПО представители на 
интернет страницата на МОСВ.
(10) В 14-дневен срок от публикуване на 
списъка с допуснатите/недопуснатите НПО 
и номинираните от тях НПО представители 
се извършва избор на НПО представители за 
членове на ВЕЕС.
(11) Изборът по ал. 10 се извършва чрез 
гласуване с писмо, адресирано до министъра 
в деловодството на МОСВ, по пощата или по 
електронен път с електронен подпис.
(12) Право да участват в избора по ал. 11 
имат НПО, включени в списъка на допусна-
тите организации, като всяка организация 
с право на глас може да гласува най-много 
за 4 организации, в т.ч. и за собствената си 
кандидатура.
(13) Комисията по ал. 7 извършва пре-
брояването на гласовете, получени в срока 
по ал. 10, и изготвя протокол с класиране на 
НПО представителите.
(14) Първите 4 организации, получили 
най-много гласове, се включват в заповед 
на министъра за утвърждаване на участието 
на НПО представители като допълнителни 
членове на ВЕЕС по чл. 8, ал. 2, т. 2.
(15) Процедурата за избор по ал. 10 – 14 се 
повтаря в случаите на получен еднакъв брой 
гласове на НПО представители, попадащи в 
квотата от 4.
(16) Мандатът на НПО представителите във 
ВЕЕС като членове на съвета е четири години 
без право на два последователни мандата. 
(17) Освобождаването на НПО представител 
от състава на ВЕЕС става:
1. по искане на НПО представителя;
2. при отзоваване на НПО представител от 
НПО, подала заявление за участие във ВЕЕС;
3. при промяна на обстоятелствата по 
ал. 1 и/или 2.
(18) При наличието на някоя от хипоте-
зите на предходната алинея министърът със 
заповед освобождава НПО представителя и 
утвърждава за участие във ВЕЕС по чл. 8, 
ал. 2, т. 2 следващия по ред НПО представител 
от избора по ал. 10. 
(19) В срок до 2 месеца преди изтичане 
на мандата по ал. 16 министърът или опра-
вомощено от него длъжностно лице отправя 
публична покана за нов избор на НПО пред-
ставители за участие в състава на ВЕЕС. 
Г л а в а  ч е т в ъ р т а
ЗАСЕДАНИЯ. КВОРУМ И МНОЗИНСТВО
Чл. 10. (1) За всяко заседание на ВЕЕС, в 
т.ч. на основния и специализираните състави, 
министърът издава заповед, в която се опре-
делят дневният ред, датата, часът, мястото на 
провеждането, достъпът до документацията и 
допълнителните членове на ВЕЕС.
(2) Заповедта по ал. 1 се предоставя на 
всеки член на съвета най-малко 7 дни преди 
заседанието.